VISPĀRĪGĀS PRASĪBAS VEKTORDATŅU SAGATAVOŠANAI VIENOTAJĀ BŪVES REĢISTRĀCIJAS PROCESĀ (TURPMĀK - VBRP):

ĒKĀM

1. Izpildmērījuma plāns un ēkas stāvu plāns jāiesniedz DGN vai DWG formātā.

2. Izpildmērījuma plānā, ja tiek būvēta jauna ēka vai pārbūves rezultātā mainās ēkas apbūves laukums, ir nepieciešama šāda informācija par ēku: 

· apbūves laukums, 
· būvtilpums, 
· ēkas augstums.

Ēkai  ir jābūt norādītai ar noslēgtu kontūru un ar slāni RAMI_IZPM_BUVE_####_# un kontūrai jāatbilst izpildmērījuma plānā norādītajam ēkas apbūves laukumam. 

3. Ēkas stāvu plānā ir nepieciešama šāda informācija: 

· Telpu eksplikācija  ar telpu sadalījumu telpu grupās un telpu nosaukumiem, platībām un augstumiem (lielākais un mazākais telpas augstums).

· Telpu grupai ir jāatbilst Nekustamā īpašuma valsts kadastra likumā noteiktajai telpu grupas definīcijai:

Telpu grupa - konstruktīvi norobežots un no vienas vai vairākām telpām sastāvošs telpu kopums, kuram ir viena vai vairākas izejas uz koplietošanas telpu vai āru un kuram būvniecību regulējošos normatīvajos aktos noteiktajā kārtībā piešķirta viena noteikta funkcija (lietošanas veids).

· Stāvu plāna vektordatnei ir jāatbilst būvprojekta stāvu plāna PDF datnei. VBRP nav pieļaujama situācija, ka aktā par būves pieņemšanu ekspluatācijā, ir norādīta viena ēkas kopējā platība (atbilstoši būvprojektam), bet  BIS pievienotajā stāvu plāna vektordatnē, no kuras Dienestam ir jāveic platību reģistrācija, norādīta cita telpu platība. 

4. Lai VZD varētu ātrāk veikt ēkas datu reģistrāciju, pieļaujams BIS papildus pievienot būvprojekta stāvu plānus, kas sagatavoti BKU specifikācijā. 

BKU specifikācija pieejama VZD tīmekļvietnē: https://www.vzd.gov.lv/lv/media/7644/download?attachment











INŽENIERBŪVĒM

· Izpildmērījuma plāns jāiesniedz DGN vai DWG formātā.

· Izpildmērījuma plānā ir nepieciešama informācija par inženierbūves apjoma rādītājiem, kuri norādīti  Ministru kabineta 2023. gada 7. marta noteikumu Nr. 116 “Būvju kadastrālās uzmērīšanas noteikumi” 5. pielikumā.

· Inženierbūvei ir jābūt norādītai ar noslēgtu kontūru vai  nepārtrauktu līniju ar slāni RAMI_IZPM_BUVE_####_#. 

· Papildus informācija pieejama: https://www.vzd.gov.lv/lv/izpildmerijuma-plana-noformesana-un-saturs 

